Cronaca
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter fram til 1600
Cronaca var en italiensk arkitekt som virket i Firenze. Han var kjent for byggverk i ren og lineær renessanse.
Cronaca var leder for oppførelsen av domkirkebygget i Firenze og fortsatte i sin arkitektur områdets tradisjon fra Brunelleschis tid. Hans hovedverk er kirken San Salvatore al Monte fra 1487–1504, som gjorde inntrykk på Michelangelo. Hans mest berømte arbeid er fullførelsen av Palazzo Strozzi (1490–1504) som var blitt påbegynt i 1489 av Benedetto da maiano. Her er søylegården og den antikiserende takgesims Cronacas verk. Senere arbeidet Cronaca med den store sal (Sala dei Cinquecento) i Palazzo Vecchio i tillegg til Palazzo Guadagni. Han arbeidet også sammen med Giuliano da Sangallo i sakristiet til San Spirito i 1489–1496. I sine prosjekter arbeidet han sammen med renessansens ledende arkitekter, hvor han representerer en søken mot de eldre florentinske stilidealer. Les mer i Store norske leksikon renessansen - arkitektur Arkitektur i Italia Filippo Brunelleschi Florentinsk